Posse (aadlisuguvõsa)

Posse on Rootsi rüütelkonda kuuluv põline aadlisuguvõsa. 

 Aadlisuguvõsa varasem ajalugu 
vasakul|pisi|196x196px|Jöns Lage Posse vapp
Posse aadlisuguvõsa pärineb Jüütimaalt. Suguvõsa esimene teadaolev liige oli kannupoisina teeniv Niels Jensen Loupuse, kes suri hiljemalt 1401. aastal. Tema poeg Jöns Lagepose (kasutatud ka nimekuju Jöns Lage Posse) asus 1428. ja 1434. aasta vahel Rootsi elama ning sai abielu kaudu Västergötlandis asuva Tuni mõisa omanikuksLk 420 (Svenskt biografiskt lexikon). Perekonnale kuulus sel ajal ka Nordhankæri (tänapäeval Nordkärr) mõis Älvsborgi läänisLk 1 (Elgenstierna, 1931). 

Jönsi poegadest tuntuim oli Knut Jönsson Posse, kes oli edukas sõjaväelane. 1471. aastal vallutas ta Brunkenbergi lahingus Christian I armee lahingulipu. Samuti käis ta mitmel korral Liivimaal diplomaatilistel reisidel. 1495. aastal kaitses ta edukalt Viiburi linnust.Lk 434 (Svenskt biografiskt lexikon) 

Knuti vend Nils Posse oli Sten Sture nõunik. Tema poeg Axel Posse osales võitluses Taani kuningas Hansi vastu. Abielu kaudu sai ta ka Hällekise mõisa omanikuks. Tema poeg Knut Posse löödi Johan III poolt 1569. aastal kroonimistseremoonial rüütliks. Ta oli oma abielu kaudu Ebba Jöransdotteriga Bengt Oxenstierna vanaisa. Tema poeg Nils Knutsson Posse introdutseeriti 1625. aastal Rootsi rüütelkonda nr 14 allLk 3 (Elgenstierna, 1931). Nils suri lastetult. Tema vend oli Jöran Posse, kes sõjas Rootsi trooni pärast läks Zygmunt III poolele. Stångebro lahingu järel langes ta rootslaste kätte vangi, kuid pärast vanglast vabanemist põgenes taas Poola. Tema poeg Gabriel Posse astus katoliiklusse ning sai Zygmunti õukondlaseks ja diplomaadiks. 
pisi|Posse aadlisuguvõsa Hedensundi liini vapp

 Hedensundi liin 
Jöran Posse teine poeg Knut Posse jäi Rootsi teenistusse, kuigi kasvas üles Poolas. Gustav II Adolf lubas tal Rootsi naasta ning määrati 1633. aastal Södermanlandi kuberneriks. 1651. aasta 26. märtsil vkj tõsteti ta kuninganna Kristiina poolt paruniseisusse. Temast sai alguse Possede Hedensundi liin (Posse af Hedensund nr 25). 

 Knut Jöransson Posse (1592–1664). Kuberner, õukondlane, parun ja Svea õuekohtu assessor. Abiellus 1618. aasta 14. novembril Ingeborg Torstensdotteriga. Abielust sündis kuus last. 

 Gustaf Knutsson Posse (1626–1676). Jönköpingi kuberner ja Göta õuekohtu president. Esimese abielu sõlmis 1651. aasta 2. detsembril Maria Eleonora Banériga. Abielust sündis seitse last. 1662. aastal abiellus ta uuesti, seekord Märta Berendesiga. Abielust sündis üheksa last. 

Possede Hedensundi liin suri meesliinis välja 1689. aasta 26. detsembril Lennart Posse surmagaLk 23–24 (Elgenstierna, 1931). 
pisi|Possede aadlisuguvõsa Säby liini vapp

 Säby liin 
pisi|232x232px|Mauritz Nilsson Posse
Axel Posse järglane Mauritz Nilsson Posse (1632–1702) oli Karl X Gustavi õukondlane ning hiljem Kronobergi, Kalmari ja Ölandi kuberner. 1661. aastal sai ta Skåne tragunirügemendi ooberstiks. 1673. aasta 8. septembril tõsteti ta Karl XI poolt paruniseisusse. 1675. aasta 22. septembril introdutseeriti Säby paruniliin Rootsi aadelkonda (Posse af Säby nr 57). 

 Nils Mauritsson Posse (1660–1723). Rootsi ooberst. Abiellus 1704. aastal Henrietta Beata Horniga. 
 Mauritz Posse (1712–1787). Rootsi kindralmajor ning kuberner. Abiellus 1738. aasta 23. novembril Beata Christina Possega. 
 Nils Posse (1739–1818). Abiellus 1765. aasta 12. novembril Sara Margareta von Dübeniga. 
 Carl Henrik Posse (1705–1761). Abiellus 1732. aasta 18. aprillil Helena Soopiga. 
 Christer Lindorm Posse (1740–1814). Rootsi kapten. Abiellus 1767. aasta 6. augustil Fredrika Lovisa Zanderiga ning seejärel 1805. aasta 21. veebruaril Christina Charlotta Amalie Cronhielmiga. 
 Johan Henrik Posse (surnud 1781). Teenis Hollandi sõjaväes Surinamel. Abiellus 1765. aasta 11. juulil Sigrid von Ehrenheimiga. 
 Carl Henrik Posse (1770–1824). Abiellus 1801. aasta 21. mail Sara Johanna Ribbeniga ning seejärel 1805. aasta 3. novembril Sofia Augusta Ribbeniga. 
 Johan August Posse (1815–1865). Abiellus 1850. aasta 8. oktoobril Tekla Eva Amalia Heijenskiöldiga ning seejärel 1856. aasta 19. mail Elisabet Catharina Ehrenborgiga. 
 Knut Henrik Posse (1824–1883). Rootsi major. Abiellus 1859. aasta 10. septembril Sofia Vilhelmina Lilliestrålega. 
 Gabriel Posse (surnud 1820). Abiellus 1781. aasta 19. oktoobril Gertrud Margaretha Christina von Knorringuga. 
 Carl Åke Posse (1738–1809). Rootsi major. Abiellus 1766. aasta 20. aprillil Beata Christina Hiertaga. 
 Christer Posse (1776–1836). Rootsi ooberst ja kindralstaabi adjutant. Kihlatud Gustava Henrietta Carlsdotter Agriville'iga. 
 Gustaf Mauritz Posse (1775–1842). Rootsi leitnant. Abiellus 1796. aasta 7. mail Gustava Eleonora Örnfeltiga. 
 Mauritz Posse (1808–1848). Rootsi lipnik. Abiellus 1832. aasta 6. veebruaril Axiana Charlotta Ribbinguga. 
 Conrad Oskar Sperling Posse (1844–1923). Abiellus 1879. aasta 21. novembril Jane Ellen Thorburniga. 
 Knut Christer Fredrik Posse (1842–1921). Insener Ameerikas. Abiellus 1885. aasta 30. märtsil Sarah Minerva Frazieriga. 
 Carl Fredrik Posse (1801–1879). Rootsi ooberstleitnant. Abiellus 1836. aastal 19. mail Elisabet Antonietta Carolina Ridderstolpega. 
 Gustaf Mauritz Posse (surnud 1827). Göta õuekohtu president. Abiellus 1782. aasta 29. oktoobril Gertrud Fredrika Ehrenpreusiga. 
 Lennart Posse (1662–1701). Rootsi ooberstleitnant. Abiellus 1698. aasta 28. augustil Anna Elisabeth von Strykiga. 
 Moritz Posse (1699–1734). Pärnu sillakohtunik. Abiellus 1721. aasta 3. märtsil Anna Charlotta von Güntersbergiga. 
 Karl Magnus Posse (1728–1773). Maanõunik ja ülemkirikueestseisja. Abiellus Erika Johanna von Smitteniga. 
 Moritz Posse (1756–1804). Abiellus Eufrosyne Ulrika von Liphartiga. 
 Georg Posse (1758–1801). Pihkva kuberner. Abiellus Wilhelmine von Lieweniga. 
 Mauritz Posse (surnud 1724). Rootsi ooberst. Abiellus 1700. aastal Charlotta Hastferiga ning seejärel 1706 Anna Christina Fleminguga. 
 Lage Posse (1714–1747). Rootsi leitnant. Abiellus Sofia Birgitta Palmqvistiga. 

 Posse nr 141 
Carl Åke Posse (1738–1809) poeg Carl Henrik Posse sündis 1767. aastal. Ta astus sõjaväkke ning paistis välja Vene-Rootsi, Pommeri ja kuuenda koalitsiooni sõjas. 1818. aastal ülendati ta kindralleitnandiks ning 1826. aasta 11. mail tõsteti ta Karl XIV Johani poolt krahviseisusse. Ta kanti Rootsi aadelkonda nr 141 all. 1832. aastal sai ta jalaväekindraliks. Ta suri 1843.Lk 27 (Elgenstierna, 1931)

Carl Henrik Posse abiellus 1800. aasta 25. märtsil Sofia Constantia Siegrothiga, kuid abielu jäi nurisünnituse tõttu lastetuks ning krahviliin suri välja. 

 Tuntud liikmeid 

 Arvid Rutger Fredriksson Posse (1820–1901). Riksdagi liige, Rootsi pea- ning rahandusminister, krahv. Kuulus Jöran Johansson Possest alguse saanud paruni- ja hiljem krahviliini nr 51. 
 Amelie Posse (1884–1957). Rootsi kirjanik ja kunstnik. Oli Natsi-Saksamaa vastu tegutseva organisatsiooni Tisdagsklubben üks asutajatest. 

 Viited 

 Kirjandus 
 Almquist, Johan Axel; Boethius, Bertil; Hildebrand, Bengt; Nilzen, Göran. Svenskt biografiskt lexikon. Kd. 29. 1997. 
 Elgenstierna, Gustaf. Den introducerade svenska adelns ättartavlor. 1931.

Kategooria:Rootsi introdutseeritud aadel